Οικονομία

Η οικονομία στη περίοδο της Ιταλοκρατίας στα Δωδεκάνησα βίωνε τον πλήρη εξευτελισμό.Οι κάτοικοι της Ρόδου οι οποίοι ασχολούνταν με την γεωργία με βάση τον νόμο «περί δασών» ,τα χωράφια τα οποία είχαν  θεωρούνταν δασικές εκτάσεις και απαγορεύονταν η καλλιέργειά τους. Χιλιάδες δωδεκανήσιοι αγρότες εγκαταλείπουν αναγκαστικά τα χωριά τους για την πόλη, αναζητώντας οποιαδήποτε εργασία. Οι περισσότεροι εργάζονταν σε οικοδομές και σε δημόσια έργα με εξευτελιστικούς μισθούς. Οι Ιταλοί εργολάβοι πληρώνουν μόλις 5 λίρες στους Έλληνες εργάτες έναντι 20-30 λιρών που είναι το μεροκάματο των Ιταλών εργατών. Να πώς περιγράφουν τα την εξαθλίωση οι χωρικοί της Ρόδου:

//Οι βάρβαροι καταχτητές κι οι άναντροι προδότες//
//Πολλά βασανιστήρια κάμνουσι στους νησιώτες// //Το σιταράκιν έφυγε ΄ πομέσα ΄πό τους πάγκους// //Κι ο πόλεμος μας ήκαμεν να τρώμεν αμαράγκους// Πολλοί εργάτες αναγκάστηκαν να εγκαταλείψουν τα νησιά και να μεταναστεύσουν στην υπόλοιπη Ελλάδα αλλά και στην Ευρώπη,στην Αίγυπτο,στην Αυστραλία και στην Αμερική.Στα μέσα του 1930, 100.000 Δωδεκανήσιοι είχαν εγκαταλείψει τα νησιά με αποτέλεσμα να έρχονται στα Δωδεκάνησα 3.000 Ιταλοί υπήκοοι από τη φτωχή Νότια Ιταλία και εργάζονται σε οικοδομικές και αγροτικές εργασίες.'Όπως η αγροτική παραγωγή έτσι και η βιομηχανία και το εμπόριο πέρασαν στα χέρια των Ιταλών κατακτητών.Δεκάδες εμποροβιομηχανικές επιχειρήσεις εγκαθίστανται στα νησιά που όλες αγοράζουν σε εξευτελιστικά χαμηλές τιμές τα αγροτικά προϊόντα και απασχολούν κυρίως Ιταλούς εργάτες. Στην Κω τον καιρό του θερισμού οι καραμπινιέροι περιμένουν τους φτωχούς αγρότες να μαζέψουν τη μικρή παραγωγή τους και την αρπάζουν αμέσως με την απειλή των όπλων.Η Ιταλική διοίκηση εκμεταλλεύτηκε την τουριστική ανάπτυξη της Ρόδου και έβαλε στόχο να την μεταβάλει σε θέρετρο πολυτελείας. Χτίστηκαν πολλά ξενοδοχεία αξιοποιήθηκε με κατάλληλα έργα η ιαματική πηγή της Καλλιθέας με αποτέλεσμα η οικονομική κυριαρχία των ιταλικών επιχειρήσεων να είναι πλήρης σε όλους τους τομείς και οι Έλληνες αστοί έμποροι και βιοτέχνες οδηγήθηκαν γρήγορα στο μαρασμό και την πτώχευση. 